
Par grozījumiem Madonas novada pašvaldības domes 27.11.2025. lēmuma Nr. 430 pielikumā Nr. 19 “Madonas novadā sniegtie maksas pakalpojumi un to cenrādis”

Saskaņā ar Pašvaldību likumu 10. panta otrās daļas 2.punkta d)apakšpunktu, ja likums tieši nenoteic, ka attiecīgā lēmuma pieņemšana ir domes kompetencē, dome, paredzot to pašvaldības nolikumā, var pilnvarot pašvaldības administrāciju, ja tas nav aizliegts vai noteikts ar likumu, noteikt maksu par citiem pašvaldības sniegtajiem pakalpojumiem. Tā kā Madonas novada pašvaldības dome tās nolikumā nav pilnvarojusi Madonas novada Centrālo administrāciju noteikt maksu par pašvaldības sniegtajiem pakalpojumiem, tad šāda lēmuma pieņemšana saskaņā ar Pašvaldību likuma 10.panta pirmo daļu ir domes kompetencē.
Ošupes pagastā esošais uzņēmējs ir izrādījis interesi par Degumnieku lidlauku un  lidaparātu apkopes angāra nomu sezonas laikā. Tāpēc nepieciešams veikt aprēķinu un noteikt nomas maksu par Degumnieku lidlauka un lidaparātu apkopes angāra nomu.
Finanšu nodaļa ir veikusi aprēķinus un ir nepieciešams veikt grozījumus spēkā esošajā maksas pakalpojumu cenrādī.
Noklausījusies sniegto informāciju, atklāti balsojot: PAR – 16 (Agris Lungevičs, Aigars Šķēls, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Gunārs Ikaunieks, Jānis Erels, Māris Justs, Rūdolfs Medenis, Valda Kļaviņa, Zigfrīds Gora, Māris Olte), PRET – NAV, ATTURAS – NAV, Madonas novada pašvaldības dome NOLEMJ:

1. Papildināt Madonas novada pašvaldības domes 27.11.2025. lēmuma Nr. 430 pielikumu Nr. 12 “Ošupes pagasta pārvaldē sniegtie maksas pakalpojumi un to cenrādis”  ar 6. punktu šādā redakcijā:

	6. 
	Ošupes pagasta teritorijas infrastruktūras un ēku noma

	6.1. 
	Degumnieku lidlauka un lidaparātu apkopes angāra noma. (vienam Lidaparātam)
	1 diennakts
	2,69
	0,56
	3,25



2. Izmaiņas stājas spēkā 10.08.2026.


Domes priekšsēdētājs							A. Lungevičs


Ankrava 29374376

